# Eiropas Savienības C 282A/2021

| | ISSN 1977-0952 |
| --- | --- |
| Eiropas Savienības
  Oficiālais Vēstnesis | C 282A |
| | |
| Izdevums latviešu valodā | Informācija un paziņojumi | 64. gadagājums2021. gada 14. jūlijs |

ISSN 1977-0952

Eiropas Savienības

Oficiālais Vēstnesis

C 282A

Izdevums latviešu valodā

Informācija un paziņojumi

64. gadagājums2021. gada 14. jūlijs

---

| Saturs | Lappuse |
| --- | --- |
| | V   Atzinumi |
| | ADMINISTRATĪVAS PROCEDŪRAS |
| | Padome |
| 2021/C 282 A/01 | Paziņojums par vakanci – CONS/AD/171/21 | 1 |

Saturs

Lappuse

V   Atzinumi

ADMINISTRATĪVAS PROCEDŪRAS

Padome

2021/C 282 A/01

Paziņojums par vakanci – CONS/AD/171/21

1

---

| LV | |
| --- | --- |

LV

---

V Atzinumi

ADMINISTRATĪVAS PROCEDŪRAS

Padome

| 14.7.2021 | LV | Eiropas Savienības Oficiālais Vēstnesis | CA 282/1 |
| --- | --- | --- | --- |

14.7.2021

LV

Eiropas Savienības Oficiālais Vēstnesis

CA 282/1

---

Paziņojums par vakanci

CONS/AD/171/21

(2021/C 282 A/01)

VISPĀRĒJA INFORMĀCIJA

| Departaments | ORG.2 Protokols un sanāksmes |
| --- | --- |
| Darba vieta | Brisele, Justus Lipsius ēka |
| Amata nosaukums | Direktors |
| Funkciju grupa un pakāpe | AD 14 |
| Vajadzīgā drošības pielaide | EU SECRET |
| PIETEIKUMU IESNIEGŠANAS TERMIŅŠ | 2021. gada 20. augusts plkst. 12.00 (pēc Briseles laika) |

Departaments

ORG.2 Protokols un sanāksmes

Darba vieta

Brisele, Justus Lipsius ēka

Amata nosaukums

Direktors

Funkciju grupa un pakāpe

AD 14

Vajadzīgā drošības pielaide

EU SECRET

PIETEIKUMU IESNIEGŠANAS TERMIŅŠ

2021. gada 20. augusts plkst. 12.00 (pēc Briseles laika)

Kas mēs esam?

Padomes Ģenerālsekretariāts (PĢS) palīdz Eiropadomei un ES Padomei un to darba sagatavošanas struktūrām visās to darbības jomās. Tas sniedz konsultācijas un atbalstu Eiropadomes un Padomes locekļiem un priekšsēdētājiem visās darbības jomās, tostarp saistībā ar politiskām un juridiskām konsultācijām, koordinēšanas darbu ar citām iestādēm, kompromisu izstrādi, uzraudzību, kā arī darbu ar visiem praktiskajiem aspektiem, kas ir nepieciešami labai Eiropadomes un Padomes darba sagatavošanai un norisei.

Organizatoriskās attīstības un pakalpojumu ģenerāldirektorāts (ORG ĢD) atbild par PĢS organizatorisko attīstību un būtisku atbalsta pakalpojumu sniegšanu. Patlaban ģenerāldirektorātā ir pieci direktorāti (Cilvēkresursi, Protokols un sanāksmes, Ēkas un loģistika, Finanses, Drošums un drošība).

Protokola un sanāksmju direktorāts (ORG.2) sniedz visus loģistikas pakalpojumus, kas nepieciešami augsta līmeņa oficiālo sanāksmju, vizīšu un ceremoniju organizēšanai gan pašu mājās, gan vajadzības gadījumā citur pasaulē. Tā pienākums ir rīkoties ātri un elastīgi, lai sniegtu visus ar oficiālo sanāksmju un pasākumu rīkošanu saistītos pakalpojumus.

Direktorāts ir arī atbildīgs par protokola, loģistikas un ceļošanas jautājumu kārtošanu Eiropadomes priekšsēdētāja un viņa kabineta vajadzībām gan Beļģijā, gan ārvalstīs.

Pašlaik direktorātā ir četras nodaļas: “Protokols”, “Sanāksmes”, “Ēdināšana” un “Atbalsts”, un tā gada budžets ir lielāks par 100 miljoniem EUR.

Ko mēs piedāvājam?

ORG.2 direktora postenis ir izaicinājumiem bagāts amats politiski interesantā un strauji mainīgā vidē. Jūs vadīsiet komandu, kurā ir vairāk nekā 200 darbinieku no visām funkciju grupām, un attiecīgā gadījumā darbu koordinēsiet ar ārpakalpojumu sniedzējiem.

Kā protokola jomas vadītājs jūs ģenerālsekretāra vadībā Eiropadomes priekšsēdētājam, prezidentvalstij un nākamajām prezidentvalstīm palīdzēsiet tikt galā ar sanāksmju rīkošanas loģistiku, pārraudzīsiet un koordinēsiet Eiropadomes un Padomes sanāksmju rīkošanu un uzraudzīsiet visas Eiropadomes un Padomes protokola lietas.

Kā vadītājs jūs atbildēsiet par visu direktorāta darbību plānošanas un īstenošanas operatīvajiem, stratēģiskajiem un finansiālajiem aspektiem un sniegsiet savu ieguldījumu administrācijas modernizācijas stratēģiju izstrādē. Jums jo īpaši tiks uzticēts vadīt tehnoloģiskās un citas pārmaiņas starptautisko konferenču organizēšanas jomā.

Ģenerāldirektora vadībā un sadarbībā ar savu vadības komandu, kurā pašlaik ir četru nodaļu vadītāji, jūs profesionāli pārvaldīsiet un koordinēsiet savu direktorātu un tā resursus, organizēsiet direktorāta darbību un atbalstīsiet un motivēsiet personālu darbā. Jūs definēsiet sasniedzamos mērķus un palīdzēsiet tos sasniegt, izveidojot direktorāta darba programmu un nodrošinot pienācīgu tās īstenošanas uzraudzību. Jūs nodrošināsiet direktorāta sniegto pakalpojumu un produktu kvalitāti, kā arī efektīvu saziņu un sadarbību gan pašā direktorātā, gan ar citiem PĢS dienestiem.

Jūs pārstāvēsiet direktorātu gan Padomes Ģenerālsekretariātā, gan ārpus tā, un īpaši PĢS attiecībās ar rotējošo prezidentūru un pārējām iestādēm un aģentūrām.

Šis amats ietver biežus komandējumus Eiropas Savienībā un ārpus tās.

Ko mēs meklējam?

Mēs meklējam vadītāju, kam ir zināšanas un pieredze jomās, kuras ir direktorāta kompetencē, un kas pārzina Eiropadomes un Padomes lomu un darbību.

Priekšrocība būs ar budžetu, iepirkumu un līgumiem, kā arī ar tehnoloģiskām un citām pārmaiņām starptautisko konferenču organizēšanas jomā saistīta pieredze.

Turklāt amata ieņēmējam ir jāpiemīt:

| — | diplomātiskumam, zinot, kad jābūt elastīgam un kad jābūt stingram, un jāsaglabā vērība attiecībā uz detaļām, nezaudējot priekšstatu par kopējo ainu, |
| --- | --- |

—

diplomātiskumam, zinot, kad jābūt elastīgam un kad jābūt stingram, un jāsaglabā vērība attiecībā uz detaļām, nezaudējot priekšstatu par kopējo ainu,

| — | spējai veicināt un uzturēt labas darba attiecības ar dažādiem iekšējiem un ārējiem partneriem, |
| --- | --- |

—

spējai veicināt un uzturēt labas darba attiecības ar dažādiem iekšējiem un ārējiem partneriem,

| — | spējai veicināt stipru komandas garu un multikulturālā un daudzveidīgā vidē virzīt, motivēt un pilnvarot darbiniekus, būtisku uzmanību pievēršot personāla attīstībai, |
| --- | --- |

—

spējai veicināt stipru komandas garu un multikulturālā un daudzveidīgā vidē virzīt, motivēt un pilnvarot darbiniekus, būtisku uzmanību pievēršot personāla attīstībai,

| — | spējai domāt un plānot stratēģiski, paredzēt un identificēt iespējamās problēmas un ierosināt īstenojamus risinājumus un kompromisus, |
| --- | --- |

—

spējai domāt un plānot stratēģiski, paredzēt un identificēt iespējamās problēmas un ierosināt īstenojamus risinājumus un kompromisus,

| — | spējai kopumā organizēt direktorāta darbu tā, lai ievērotu svarīgus termiņus un nodrošinātu taisnīgu darba slodzes sadali komandā, kā arī pēctecības plānošanu, |
| --- | --- |

—

spējai kopumā organizēt direktorāta darbu tā, lai ievērotu svarīgus termiņus un nodrošinātu taisnīgu darba slodzes sadali komandā, kā arī pēctecības plānošanu,

| — | spējai pārvaldīt pārmaiņas un atbalstīt personālu pārmaiņu procesā. |
| --- | --- |

—

spējai pārvaldīt pārmaiņas un atbalstīt personālu pārmaiņu procesā.

No visiem vadītājiem PĢS tiek gaidīts, ka viņi konsultē vadību un ieinteresētās personas, vada darbiniekus, pārvalda finanšu resursus un pārstāv PĢS. Informācija par to, kas konkrēti tiek sagaidīts, ir izklāstīta I pielikumā pievienotajā PĢS vispārējā vadītāja profilā.

Ņemot vērā, ka PĢS īsteno mobilitātes politiku attiecībā uz saviem vadītājiem, kuriem, paredzams, būs plaša pieredze, kandidātiem būtu jāvēlas un jāspēj savas karjeras laikā PĢS strādāt dažādās jomās.

DARBĀ PIEŅEMŠANAS POLITIKA

Kandidātiem pieteikuma iesniegšanas brīdī ir jāatbilst šādām prasībām.

| a) | Vispārēji nosacījumi







  — | Jābūt kādas Eiropas Savienības dalībvalsts valstspiederīgajam. |
| --- | --- | --- |

a)

Vispārēji nosacījumi

—

Jābūt kādas Eiropas Savienības dalībvalsts valstspiederīgajam.

| — | Jābūt pilntiesīgam pilsonim. |
| --- | --- |

—

Jābūt pilntiesīgam pilsonim.

| — | Jābūt izpildījušam visas saistības, kuras noteiktas ar tiesību aktiem par militāro dienestu. |
| --- | --- |

—

Jābūt izpildījušam visas saistības, kuras noteiktas ar tiesību aktiem par militāro dienestu.

| b) | Īpaši nosacījumi







  — | Jābūt akadēmiskajam grādam (1). |
| --- | --- | --- |

b)

Īpaši nosacījumi

—

Jābūt akadēmiskajam grādam (1).

| — | Jābūt vismaz piecpadsmit gadu attiecīgai profesionālajai pieredzei, no kuras vismaz trīs gadu pieredze ir faktiskā vadības un organizatorisku pienākumu pildīšanā. Trīs gadi amatā, kurā pildīti nozīmīgi koordinācijas pienākumi, tiktu uzskatīti par ekvivalentu prasītajai pieredzei vadītāja amatā. |
| --- | --- |

—

Jābūt vismaz piecpadsmit gadu attiecīgai profesionālajai pieredzei, no kuras vismaz trīs gadu pieredze ir faktiskā vadības un organizatorisku pienākumu pildīšanā. Trīs gadi amatā, kurā pildīti nozīmīgi koordinācijas pienākumi, tiktu uzskatīti par ekvivalentu prasītajai pieredzei vadītāja amatā.

| — | Tā kā saziņā PĢS un ar citām iestādēm plaši izmanto angļu un franču valodu, kandidātam ir izcili jāpārvalda viena no šīm valodām un labi – otra. Citu ES oficiālo valodu zināšanas tiktu uzskatītas par priekšrocību. |
| --- | --- |

—

Tā kā saziņā PĢS un ar citām iestādēm plaši izmanto angļu un franču valodu, kandidātam ir izcili jāpārvalda viena no šīm valodām un labi – otra. Citu ES oficiālo valodu zināšanas tiktu uzskatītas par priekšrocību.

| 1. | Šim amatam ir nepieciešama drošības pielaide, kas ļauj piekļūt klasificētiem dokumentiem (EU SECRET līmenis). Kandidātiem, kas piesakās šim amatam, ir jābūt gataviem, ka saskaņā ar Padomes Lēmumu 2013/488/ES (2) viņiem tiks veikta drošības pārbaude. Izraudzītais kandidāts tiks iecelts amatā tikai tad, ja būs saņēmis derīgu drošības pielaides apliecinājumu. Kandidātam, kuram vēl nav drošības pielaides, tiks piedāvāts pagaidu līgums, līdz būs saņemti drošības pielaides procedūras rezultāti. |
| --- | --- |

1.

Šim amatam ir nepieciešama drošības pielaide, kas ļauj piekļūt klasificētiem dokumentiem (EU SECRET līmenis). Kandidātiem, kas piesakās šim amatam, ir jābūt gataviem, ka saskaņā ar Padomes Lēmumu 2013/488/ES (2) viņiem tiks veikta drošības pārbaude. Izraudzītais kandidāts tiks iecelts amatā tikai tad, ja būs saņēmis derīgu drošības pielaides apliecinājumu. Kandidātam, kuram vēl nav drošības pielaides, tiks piedāvāts pagaidu līgums, līdz būs saņemti drošības pielaides procedūras rezultāti.

| 2. | Sekmīgajam kandidātam ir jābūt gatavam piedalīties PĢS vadības apmācībās. |
| --- | --- |

2.

Sekmīgajam kandidātam ir jābūt gatavam piedalīties PĢS vadības apmācībās.

ATLASES PROCEDŪRA

Piemērotākā kandidāta atlasē iecēlējinstitūcijai palīdz konsultatīvā atlases komiteja. Konsultatīvajai atlases komitejai palīdzēs novērtēšanas centrs, ko vada ārēji darbā pieņemšanas konsultanti. Novērtēšanas centra sagatavotie ziņojumi attiecībā uz tā paša veida amatu zaudēs spēku divus gadus pēc dienas, kurā notika attiecīgā vērtēšana, vai dienā, kad beidzas pamatlīgums starp PĢS un attiecīgo novērtēšanas centru, atkarībā no tā, kurš datums ir agrāks.

Konsultatīvā atlases komiteja sākumā izvērtēs un salīdzinās visu kandidātu kvalifikāciju, pieredzi un motivāciju, balstoties uz viņu pieteikumiem. Balstoties uz šo salīdzinošo izvērtējumu, konsultatīvā atlases komiteja atlasīs savā ieskatā vispiemērotākos kandidātus, kurus uzaicinās uz pirmo interviju. Tā kā pirmās atlases pamatā ir pieteikumu salīdzinoša izvērtēšana, šai vakancei noteikto prasību izpilde negarantē uzaicināšanu uz pirmo interviju. No intervētajiem kandidātiem konsultatīvā atlases komiteja atlasīs kandidātus, kuri dosies uz vērtēšanas centru, kā arī uz otro interviju ar konsultatīvo atlases komiteju.

Atlase tiek provizoriski plānota šādi:

| — | paredzēts, ka intervijām atlasītie kandidāti tiks informēti līdz septembra sākumam, |
| --- | --- |

—

paredzēts, ka intervijām atlasītie kandidāti tiks informēti līdz septembra sākumam,

| — | pirmās intervijas plānotas septembra pirmajā pusē, |
| --- | --- |

—

pirmās intervijas plānotas septembra pirmajā pusē,

| — | pārbaudījumi novērtēšanas centrā plānoti septembra otrajā pusē, |
| --- | --- |

—

pārbaudījumi novērtēšanas centrā plānoti septembra otrajā pusē,

| — | paredzams, ka interviju otrā kārta tiks rīkota oktobra pirmajā pusē. |
| --- | --- |

—

paredzams, ka interviju otrā kārta tiks rīkota oktobra pirmajā pusē.

NB! Iepriekšminētais grafiks ir tikai orientējošs, un uz to it īpaši attiecas ierobežojošie pasākumi, kas ieviesti sakarā ar Covid-19 pandēmiju.

JURIDISKAIS PAMATS

Šī vakance ir izsludināta visās Eiropas Savienības iestādēs un ārpus tām saskaņā ar Eiropas Savienības Civildienesta noteikumu (3) 29. panta 1. un 2. punktu.

Piezīme

Tā kā šis ir sensitīvs amats, tajā ieceltajai amatpersonai var nākties pēc pieciem amatā pavadītiem gadiem pāriet citā amatā.

PIETEIKŠANĀS KĀRTĪBA

Pieteikumu iesniegšanas termiņš ir 2021. gada 20. augusts plkst. 12.00 (pēc Briseles laika).

Pieteikumi tiks pieņemti tikai pa e-pastu, un tie līdz iesniegšanas termiņam ir jānosūta uz: applications.management@consilium.europa.eu (4). Novēloti pieteikumi netiks ņemti vērā.

Iepriekš minētā e-pasta adrese ir jāizmanto visai sarakstei, kas saistīta ar atlases procedūru (e-pasta tematā jābūt šādam nosaukumam: CONS/AD/171/21 ORG.2 PROTOCOL AND MEETINGS)

Pirms pieteikuma iesniegšanas kandidātiem ir rūpīgi jāpārbauda sava atbilstība prasībām, kas minētas iepriekš sadaļā “Darbā pieņemšanas politika”, lai izvairītos no automātiskas izslēgšanas no atlases procedūras.

Lai pieteikums būtu derīgs, tam jāpievieno šādi dokumenti pdf formātā (NB! netiks pieņemti dokumenti, kas ir bloķēti, aizsargāti ar paroli vai elektroniski parakstīti):

| a) | pareizi aizpildīta un datēta pieteikuma veidlapa (V pielikums); elektroniskā pieteikuma veidlapa ir atrodama Padomes tīmekļa vietnē: http://www.consilium.europa.eu/en/general-secretariat/jobs/job-opportunities/ (fails jānosauc šādi: “XXX (UZVĀRDS) – Application form.pdf”); |
| --- | --- |

a)

pareizi aizpildīta un datēta pieteikuma veidlapa (V pielikums); elektroniskā pieteikuma veidlapa ir atrodama Padomes tīmekļa vietnē: http://www.consilium.europa.eu/en/general-secretariat/jobs/job-opportunities/ (fails jānosauc šādi: “XXX (UZVĀRDS) – Application form.pdf”);

| b) | detalizēts curriculum vitae (5) angļu vai franču valodā, vēlams Europass formātā (http://europass.cedefop.europa.eu), kurā aptverta visa kandidāta karjera un cita starpā norādīta kandidāta kvalifikācija, valodu prasme, pieredze un pašreizējie darba pienākumi (fails jānosauc šādi: “XXX (UZVĀRDS) – CV.pdf”); |
| --- | --- |

b)

detalizēts curriculum vitae (5) angļu vai franču valodā, vēlams Europass formātā (http://europass.cedefop.europa.eu), kurā aptverta visa kandidāta karjera un cita starpā norādīta kandidāta kvalifikācija, valodu prasme, pieredze un pašreizējie darba pienākumi (fails jānosauc šādi: “XXX (UZVĀRDS) – CV.pdf”);

| c) | motivācijas vēstule angļu vai franču valodā (fails jānosauc šādi: “XXX (UZVĀRDS) – Motivation letter.pdf”); |
| --- | --- |

c)

motivācijas vēstule angļu vai franču valodā (fails jānosauc šādi: “XXX (UZVĀRDS) – Motivation letter.pdf”);

| d) | vienā pdf failā apkopotas izglītību apliecinošu diplomu kopijas un ar profesionālo pieredzi saistītu dokumentu un sertifikātu kopijas. Nepietiek ar to, ka tiek iesūtīts vienīgi b) punktā minētais curriculum vitae. Apliecinošajiem dokumentiem ir jābūt trešās puses izsniegtiem (fails jānosauc šādi “XXX (UZVĀRDS) – Supporting documents.pdf”). |
| --- | --- |

d)

vienā pdf failā apkopotas izglītību apliecinošu diplomu kopijas un ar profesionālo pieredzi saistītu dokumentu un sertifikātu kopijas. Nepietiek ar to, ka tiek iesūtīts vienīgi b) punktā minētais curriculum vitae. Apliecinošajiem dokumentiem ir jābūt trešās puses izsniegtiem (fails jānosauc šādi “XXX (UZVĀRDS) – Supporting documents.pdf”).

Ja šie dokumenti netiks iekļauti, pieteikums tiks atzīts par nederīgu.

Visiem d) punktā minētajiem apliecinošajiem dokumentiem ir jābūt secīgi numurētiem (1., 2. pielikums utt.) un sagrupētiem tā, kā minēts iepriekš.

Netiks izskatīti tie pieteikumi, kas nosūtīti pa pastu vai izmantojot mākonī izvietotus datu uzglabāšanas risinājumus vai failu koplietošanas platformas.

Sekmīgajam kandidātam tiks lūgts uzrādīt minēto dokumentu oriģinālus.

Kandidāti saņems e-pastu, kas apstiprina viņu pieteikuma saņemšanu. Turklāt attiecībā uz e-pastu nosūtīšanu nekad nevar pilnībā izslēgt tehniskas grūtības. Tādēļ, ja kandidāti nesaņem e-pastu, kas apstiprina pieteikuma saņemšanu, viņi tiek mudināti rakstīt uz šādu adresi: applications.management@consilium.europa.eu. Tā kā konsultatīvā atlases komiteja sāks darbu drīz pēc pieteikumu iesniegšanas termiņa, visas nepieciešamās pārbaudes par pieteikuma saņemšanu būtu jāveic nedēļā pēc minētā termiņa.

VIENLĪDZĪGAS IESPĒJAS

PĢS ir apņēmies nodrošināt vienlīdzīgas iespējas (sk. II pielikumu).

PĢS atzīst – daudzi cilvēki veselīgu darba un privātās dzīves līdzsvaru uzskata par svarīgu motivējošu faktoru un arvien biežāk tiek sagaidīts, ka mūsdienīga darba vide ietvers arī elastīgu darba režīmu. Tāpēc PĢS piedāvā ļoti labu kopumu, kurā ir oficiāls elastīgs darba režīms un iespējas, piemēram, pēcstundu aprūpe un bērnudārzs.

PĢS kā darba devējs ir apņēmies nodrošināt dzimumu līdztiesību un novērst jebkādu diskrimināciju. Tas gaida pieteikumus no visiem prasībām atbilstošajiem kandidātiem ar dažādu izcelsmi, dažādām iemaņām un no iespējami plašas ES dalībvalstu ģeogrāfiskās teritorijas. Lai veicinātu dzimumu līdztiesību, PĢS īpaši mudina sievietes pieteikties uz šo amatu.

Darbā pieņemšanas procedūras laikā personām ar invaliditāti var sniegt palīdzību. Lai saņemtu papildinformāciju, lūdzu, sūtiet e-pastu uz šādu adresi: Equal.opportunities@consilium.europa.eu.

PIETEIKUMU ATKĀRTOTA IZSKATĪŠANA

Procedūras, kas saistītas ar lūgumiem iesniegt sūdzību, pārsūdzību un ar vēršanos pie Eiropas Ombuda, ir izklāstītas šā vakances paziņojuma III pielikumā.

DATU AIZSARDZĪBA

Noteikumi, kas reglamentē personas datu apstrādi saistībā ar šo atlases procedūru, ir izklāstīti šā paziņojuma IV pielikumā.

---

(1)  Eiropas Savienības Civildienesta noteikumu (“Civildienesta noteikumi”) 5. panta 3. punkta c) apakšpunktā paredzēts, ka kandidātiem ir nepieciešams vismaz:

| i) | izglītības līmenis, kas atbilst pabeigtām universitātes studijām, ko apliecina ar diplomu, ja parastais augstākās izglītības iegūšanai nepieciešamais laikposms ir četri gadi vai vairāk; vai |
| --- | --- |

i)

izglītības līmenis, kas atbilst pabeigtām universitātes studijām, ko apliecina ar diplomu, ja parastais augstākās izglītības iegūšanai nepieciešamais laikposms ir četri gadi vai vairāk; vai

| ii) | izglītības līmenis, kas atbilst pabeigtām universitātes studijām, ko apliecina ar diplomu, un vismaz viena gada atbilstoša profesionāla pieredze, ja parastais augstākās izglītības iegūšanai nepieciešamais laikposms ir vismaz trīs gadi. |
| --- | --- |

ii)

izglītības līmenis, kas atbilst pabeigtām universitātes studijām, ko apliecina ar diplomu, un vismaz viena gada atbilstoša profesionāla pieredze, ja parastais augstākās izglītības iegūšanai nepieciešamais laikposms ir vismaz trīs gadi.

(2)  Padomes Lēmums 2013/488/ES (2013. gada 23. septembris) par drošības noteikumiem ES klasificētas informācijas aizsardzībai (OV L 274, 15.10.2013., 1. lpp.).

(3)  Eiropas Parlamenta un Padomes Regula (ES, Euratom) Nr. 1023/2013 (2013. gada 22. oktobris), ar ko groza Eiropas Savienības Civildienesta noteikumus un Eiropas Savienības Pārējo darbinieku nodarbināšanas kārtību (OV L 287, 29.10.2013., 15. lpp.).

(4)  Šī e-pasta adrese ir saistīta ar funkcionālo pastkastīti un var apstrādāt tikai tos ziņojumus, kam ir “normāls” jutības iestatījums; ar citu jutības iestatījumu (piemēram, “personīgi”, “privāti”, “konfidenciāli”) nosūtītus e-pastus nav iespējams apstrādāt. Tāpēc lūdzam izvēlēties jutības iestatījumu “normāls”. Jūsu nosūtītā e-pasta apjoms nedrīkst būt lielāks par 25 MB. Ja e-pasts kopā ar pielikumiem pārsniedz šo maksimāli pieļaujamo apjomu, lūdzam pielikumus nosūtīt atsevišķos e-pastos.

(5)  Kandidātiem tiek lūgts savā CV neiekļaut fotoattēlus.

---

I PIELIKUMS

PĢS VISPĀRĒJAIS VADĪTĀJA PROFILS

Kā viens no PĢS vadītājiem jūs dodat vērtīgu ieguldījumu gan kā padomdevējs, gan kā vadītājs, un jūs vienmēr pārstāvat PĢS.

Tiek gaidīts, ka šo pienākumu izpildē jūs

kā pārstāvis:

| — | rīkosieties godprātīgi gan pašā iestādē, gan ārpus tās, |
| --- | --- |

—

rīkosieties godprātīgi gan pašā iestādē, gan ārpus tās,

| — | rīkosieties Eiropadomes un Padomes, kā arī visas Eiropas Savienības interesēs, nodrošināsiet, ka tiek konstatētas un novērstas jebkādas neatbilstības, |
| --- | --- |

—

rīkosieties Eiropadomes un Padomes, kā arī visas Eiropas Savienības interesēs, nodrošināsiet, ka tiek konstatētas un novērstas jebkādas neatbilstības,

| — | veidosiet attiecības, kas balstās uz uzticēšanos, paļāvību un atklātību, un aktīvi veidosiet profesionālos kontaktus, |
| --- | --- |

—

veidosiet attiecības, kas balstās uz uzticēšanos, paļāvību un atklātību, un aktīvi veidosiet profesionālos kontaktus,

| — | koncentrēsieties uz rezultātiem un pakalpojumiem un būsiet ietekmīgs, vienlaikus saglabājot cieņpilnu attieksmi, |
| --- | --- |

—

koncentrēsieties uz rezultātiem un pakalpojumiem un būsiet ietekmīgs, vienlaikus saglabājot cieņpilnu attieksmi,

kā padomdevējs:

| — | veicināsiet Savienības attīstību, būsiet proaktīvs un radošs, domāsiet par nākotni un plānosiet turpmāko attīstību, sniegsiet risinājumus, |
| --- | --- |

—

veicināsiet Savienības attīstību, būsiet proaktīvs un radošs, domāsiet par nākotni un plānosiet turpmāko attīstību, sniegsiet risinājumus,

| — | konsultēsiet mūsu partnerus, lai palīdzētu viņiem sasniegt mērķus, un rīkosieties abu mūsu iestāžu interesēs, būsiet objektīvs un taisnīgs, |
| --- | --- |

—

konsultēsiet mūsu partnerus, lai palīdzētu viņiem sasniegt mērķus, un rīkosieties abu mūsu iestāžu interesēs, būsiet objektīvs un taisnīgs,

| — | apzināsieties saikni starp lēmumu pieņemšanu un publiskām debatēm, pārliecināsieties, ka jūsu sniegtajās konsultācijās tiek ņemta vērā mūsu partneru politiskā situācija un tiek pievērsta uzmanība saziņas formai, |
| --- | --- |

—

apzināsieties saikni starp lēmumu pieņemšanu un publiskām debatēm, pārliecināsieties, ka jūsu sniegtajās konsultācijās tiek ņemta vērā mūsu partneru politiskā situācija un tiek pievērsta uzmanība saziņas formai,

| — | veicināsiet leģitīmu lēmumu pieņemšanu, izmantojot sadarbību, labas darba attiecības un kompromisus starp dalībvalstīm, ar iestādēm un citiem partneriem, |
| --- | --- |

—

veicināsiet leģitīmu lēmumu pieņemšanu, izmantojot sadarbību, labas darba attiecības un kompromisus starp dalībvalstīm, ar iestādēm un citiem partneriem,

| — | būsiet labi informēts par jaunākajiem notikumiem jūsu atbildības jomā, tostarp arī par aspektiem, kas nav tieši saistīti ar Eiropadomes un Padomes darbu, prātā paturēsiet situāciju kopumā, |
| --- | --- |

—

būsiet labi informēts par jaunākajiem notikumiem jūsu atbildības jomā, tostarp arī par aspektiem, kas nav tieši saistīti ar Eiropadomes un Padomes darbu, prātā paturēsiet situāciju kopumā,

kā vadītājs:

| — | iedrošināsiet darbiniekus, deleģēsiet pienākumus un uzticēsieties darbiniekiem, viņus atbalstīsiet un motivēsiet, sniegsiet atsauksmes un padomu, veicināsiet iniciatīvu un drosmi domāt netradicionāli, līdz minimumam samazināsiet hierarhiju un kontroli, vienlaikus saglabājot kvalitāti, |
| --- | --- |

—

iedrošināsiet darbiniekus, deleģēsiet pienākumus un uzticēsieties darbiniekiem, viņus atbalstīsiet un motivēsiet, sniegsiet atsauksmes un padomu, veicināsiet iniciatīvu un drosmi domāt netradicionāli, līdz minimumam samazināsiet hierarhiju un kontroli, vienlaikus saglabājot kvalitāti,

| — | skaidri formulēsiet mērķus un gaidāmos rezultātus un nodrošināsiet informācijas plūsmu starp darbiniekiem, tās saņemšanu un nodošanu cits citam, kā arī citiem ĢD, direktorātiem un nodaļām, |
| --- | --- |

—

skaidri formulēsiet mērķus un gaidāmos rezultātus un nodrošināsiet informācijas plūsmu starp darbiniekiem, tās saņemšanu un nodošanu cits citam, kā arī citiem ĢD, direktorātiem un nodaļām,

| — | vienmēr rīkosieties visa PĢS, nevis tikai sava ĢD, direktorāta vai nodaļas interesēs un pārliecināsieties, ka partneriem mēs sniedzam solīto, novērsīsiet izolāciju, |
| --- | --- |

—

vienmēr rīkosieties visa PĢS, nevis tikai sava ĢD, direktorāta vai nodaļas interesēs un pārliecināsieties, ka partneriem mēs sniedzam solīto, novērsīsiet izolāciju,

| — | nebaidīsieties laikus risināt konfliktus, novērst zemu sniegumu darbā un citas grūtības, nodrošināsiet darbinieku labsajūtu darbā un izaugsmi un attiecībā pret darbiniekiem pildīsiet savu rūpības pienākumu, |
| --- | --- |

—

nebaidīsieties laikus risināt konfliktus, novērst zemu sniegumu darbā un citas grūtības, nodrošināsiet darbinieku labsajūtu darbā un izaugsmi un attiecībā pret darbiniekiem pildīsiet savu rūpības pienākumu,

| — | veidojot un veicinot pārmaiņas, iesaistīsiet savus darbiniekus, lai nodrošinātu to, ka PĢS iet līdzi laikam un kļūst dinamiskāks, elastīgāks un vairāk orientēts uz sadarbību, rīkosieties atbilstoši tam, ko sakāt, |
| --- | --- |

—

veidojot un veicinot pārmaiņas, iesaistīsiet savus darbiniekus, lai nodrošinātu to, ka PĢS iet līdzi laikam un kļūst dinamiskāks, elastīgāks un vairāk orientēts uz sadarbību, rīkosieties atbilstoši tam, ko sakāt,

| — | uzņemsieties atbildību par optimālu PĢS cilvēkresursu un finanšu resursu izmantošanu. |
| --- | --- |

—

uzņemsieties atbildību par optimālu PĢS cilvēkresursu un finanšu resursu izmantošanu.

---

II PIELIKUMS

VIENLĪDZĪGAS IESPĒJAS PADOMES ĢENERĀLSEKRETARIĀTĀ (PĢS)

Padomes Ģenerālsekretariāts ir apņēmies nodrošināt vienlīdzīgas iespējas visiem saviem darbiniekiem un tiem, kas ir iesnieguši pieteikumus darbam. PĢS kā darba devējs ir apņēmies nodrošināt vīriešu un sieviešu līdztiesību un novērst jebkādu diskrimināciju. Tas gaida pieteikumus no visiem prasībām atbilstošajiem kandidātiem ar dažādu izcelsmi, dažādām iemaņām un no iespējami plašas ES dalībvalstu ģeogrāfiskās teritorijas.

PĢS vienlīdzīgu iespēju politikas galvenie mērķi ir šādi:

| — | panākt vīriešu un sieviešu līdzsvarotu pārstāvību. PĢS mudina pieteikties sievietes, jo īpaši vadītāju amatiem, kuros viņu īpatsvars patlaban ir pārāk mazs, |
| --- | --- |

—

panākt vīriešu un sieviešu līdzsvarotu pārstāvību. PĢS mudina pieteikties sievietes, jo īpaši vadītāju amatiem, kuros viņu īpatsvars patlaban ir pārāk mazs,

| — | uzlabot darba vides pieejamību un nodrošināt, ka tā ir iekļaujoša. Darbiniekiem ar invaliditāti var nodrošināt saprātīgus pielāgojumus, ja vien tie nerada pārmērīgu slogu iestādes resursiem. Darbā pieņemšanas procedūras laikā personām ar invaliditāti var sniegt palīdzību, |
| --- | --- |

—

uzlabot darba vides pieejamību un nodrošināt, ka tā ir iekļaujoša. Darbiniekiem ar invaliditāti var nodrošināt saprātīgus pielāgojumus, ja vien tie nerada pārmērīgu slogu iestādes resursiem. Darbā pieņemšanas procedūras laikā personām ar invaliditāti var sniegt palīdzību,

| — | nodrošināt, ka cilvēkresursu un personāla vadības politikā tiek ievēroti līdztiesības un nediskriminēšanas principi, |
| --- | --- |

—

nodrošināt, ka cilvēkresursu un personāla vadības politikā tiek ievēroti līdztiesības un nediskriminēšanas principi,

| — | aizsargāt darbiniekus no personas aizskaršanas darba vietā, |
| --- | --- |

—

aizsargāt darbiniekus no personas aizskaršanas darba vietā,

| — | saskaņot darba un privāto dzīvi. PĢS saskaņā ar Civildienesta noteikumiem piedāvā visaptverošu elastīgu darba pasākumu kopumu, tostarp teledarbu, individuālu darba laiku un iespēju mātēm un tēviem izmantot bērna kopšanas atvaļinājumu. PĢS ir bērnudārzs bērniem vecumā no 0 līdz 4 gadiem. Pēcstundu aprūpes un brīvdienu perioda pasākumus rīko Eiropas Komisija, un tie ir pieejami PĢS personāla bērniem. |
| --- | --- |

—

saskaņot darba un privāto dzīvi. PĢS saskaņā ar Civildienesta noteikumiem piedāvā visaptverošu elastīgu darba pasākumu kopumu, tostarp teledarbu, individuālu darba laiku un iespēju mātēm un tēviem izmantot bērna kopšanas atvaļinājumu. PĢS ir bērnudārzs bērniem vecumā no 0 līdz 4 gadiem. Pēcstundu aprūpes un brīvdienu perioda pasākumus rīko Eiropas Komisija, un tie ir pieejami PĢS personāla bērniem.

Lai saņemtu papildinformāciju, sūtiet e-pastu uz šādu adresi: Equal.opportunities@consilium.europa.eu.

---

III PIELIKUMS

IEKŠĒJA SŪDZĪBA – PĀRSŪDZĪBA TIESĀ – SŪDZĪBA EIROPAS OMBUDAM

Ja kādā no atlases procedūras posmiem jūs neapmierina tas, kā tiek izskatīts jūsu pieteikums, jums ir tiesības sūdzēties.

Iekšēja sūdzība

Ja saņemat lēmumu, kas jūs neapmierina, jūs varat trīs mēnešu laikā pēc lēmuma paziņošanas iesniegt sūdzību saskaņā ar Eiropas Savienības Civildienesta noteikumu 90. panta 2. punktu:

| Eiropas Savienības Padomei (Council of the European Union) |
| --- |
| Administrācijas nodaļas juridiskajiem padomniekiem (Legal Advisers to the Administration Unit), ORG 1.F |
| Rue de la Loi/Wetstraat 175 |
| 1048 Bruxelles/Brussel |
| BELGIQUE/BELGIË |
| E-pasta adrese: legal.advisersHR@consilium.europa.eu |

Eiropas Savienības Padomei (Council of the European Union)

Administrācijas nodaļas juridiskajiem padomniekiem (Legal Advisers to the Administration Unit), ORG 1.F

Rue de la Loi/Wetstraat 175

1048 Bruxelles/Brussel

BELGIQUE/BELGIË

E-pasta adrese: legal.advisersHR@consilium.europa.eu

Atbildes uz šādām sūdzībām iecēlējinstitūcija sniedz rakstiski četru mēnešu laikā pēc sūdzības saņemšanas. Tomēr, ja jūsu sūdzība tiek saņemta pietiekami agri, ir iespējams, ka konsultatīvā atlases komiteja pārskata lēmumu, par ko iesniegta sūdzība, un uz šā pamata jums sniedz atbildi.

Pārsūdzība tiesā

Ja jūs neapmierina atbilde, kas iekšējā sūdzību procedūrā saņemta no iecēlējinstitūcijas, jūs varat iesniegt pārsūdzību tiesā saskaņā ar Civildienesta noteikumu 91. pantu:

| Vispārējai tiesai (General Court of the European Union) |
| --- |
| Rue du Fort Niedergrünewald |
| L-2925 Luxembourg |
| LUXEMBOURG |

Vispārējai tiesai (General Court of the European Union)

Rue du Fort Niedergrünewald

L-2925 Luxembourg

LUXEMBOURG

Sūdzība Eiropas Ombudam

Pēc tam, kad PĢS ir izmantotas visas tiesiskās aizsardzības iespējas, jo īpaši iekšējā sūdzību procedūra saskaņā ar Civildienesta noteikumu 90. panta 2. punktu, jūs kā jebkurš Savienības iedzīvotājs varat iesniegt sūdzību:

| Eiropas Ombudam (The European Ombudsman) |
| --- |
| 1, avenue du Président Robert Schuman – BP 403 |
| 67001 Strasbourg Cedex |
| FRANCE |

Eiropas Ombudam (The European Ombudsman)

1, avenue du Président Robert Schuman – BP 403

67001 Strasbourg Cedex

FRANCE

saskaņā ar 228. panta 1. punktu Līgumā par Eiropas Savienības darbību un saskaņā ar nosacījumiem, kuri paredzēti Eiropas Parlamenta Lēmumā 94/262/EOTK, EK, Euratom (1994. gada 9. marts) par noteikumiem un vispārējiem nosacījumiem, kas reglamentē Ombuda pienākumu izpildi (1).

Ņemiet vērā, ka, iesniedzot sūdzības Eiropas Ombudam, netiek apturēts Civildienesta noteikumu 90. panta 2. punktā un 91. pantā noteiktais termiņš sūdzību vai pārsūdzību iesniegšanai Eiropas Savienības Vispārējā tiesā saskaņā ar 270. pantu Līgumā par Eiropas Savienības darbību.

---

(1)  OV L 113, 4.5.1994., 15. lpp.

---

IV PIELIKUMS

DATU AIZSARDZĪBA

Padomes Ģenerālsekretariāts kā iestāde, kas ir atbildīga par atlases procedūras organizēšanu, nodrošina, lai kandidātu personas dati tiktu apstrādāti saskaņā ar Eiropas Parlamenta un Padomes Regulu (ES) 2018/1725 (2018. gada 23. oktobris) par fizisku personu aizsardzību attiecībā uz personas datu apstrādi Savienības iestādēs, struktūrās, birojos un aģentūrās un par šādu datu brīvu apriti un ar ko atceļ Regulu (EK) Nr. 45/2001 un Lēmumu Nr. 1247/2002/EK (1).

Atlases procedūras juridiskais pamats ir Eiropas Savienības Civildienesta noteikumi un Padomes Lēmums 2013/488/ES (2013. gada 23. septembris) par drošības noteikumiem ES klasificētas informācijas aizsardzībai (2). Atlases procedūru veic Cilvēkresursu direktorāta (ORG.1) Personāla nodrošināšanas un mobilitātes nodaļas vadībā, un atbildīgā persona ir minētās nodaļas vadītājs. Kandidātu sniegtajai informācijai varēs piekļūt Personāla atlases biroja locekļi un viņu vadītāji, Konsultatīvās atlases komitejas locekļi un, ja nepieciešams, Juridisko padomnieku nodaļa. Administratīvā informācija, pēc kuras var identificēt kandidātu un/vai kura nepieciešama procedūras praktiskai organizēšanai, var tikt iesniegta novērtēšanas centram.

Apstrādes darbības mērķis ir apkopot datus, pēc kuriem identificē visus, kas pieteikušies uz amatu Padomes Ģenerālsekretariātā, un izraudzīties vienu no minētajiem kandidātiem.

Attiecīgie dati ir šādi:

| — | personas dati, pēc kuriem var identificēt kandidātus (uzvārds, vārds, dzimšanas datums, dzimums, valstspiederība), |
| --- | --- |

—

personas dati, pēc kuriem var identificēt kandidātus (uzvārds, vārds, dzimšanas datums, dzimums, valstspiederība),

| — | informācija, ko kandidāti ir snieguši, lai atvieglotu procedūras praktisko organizēšanu (pasta adrese, e-pasta adrese, tālruņa numurs), |
| --- | --- |

—

informācija, ko kandidāti ir snieguši, lai atvieglotu procedūras praktisko organizēšanu (pasta adrese, e-pasta adrese, tālruņa numurs),

| — | informācija, ko kandidāti ir snieguši, lai varētu izvērtēt atbilstību nosacījumiem, saskaņā ar kuriem viņiem ļauj piedalīties atlasē un kuri ir izklāstīti paziņojumā par vakanci (valstspiederība; valodu zināšanas; kandidātu kvalifikācija un gads, kad tā iegūta, diploma/grāda veids, piešķīrējas iestādes nosaukums, profesionālā pieredze), |
| --- | --- |

—

informācija, ko kandidāti ir snieguši, lai varētu izvērtēt atbilstību nosacījumiem, saskaņā ar kuriem viņiem ļauj piedalīties atlasē un kuri ir izklāstīti paziņojumā par vakanci (valstspiederība; valodu zināšanas; kandidātu kvalifikācija un gads, kad tā iegūta, diploma/grāda veids, piešķīrējas iestādes nosaukums, profesionālā pieredze),

| — | informācija par kandidāta drošības pielaides veidu un derīguma termiņu, ja šāda informācija ir pieejama, |
| --- | --- |

—

informācija par kandidāta drošības pielaides veidu un derīguma termiņu, ja šāda informācija ir pieejama,

| — | kandidātiem paredzēto atlases testu rezultāti, tostarp izvērtējumi, ko novērtēšanas centra konsultanti veic atlases komitejas vajadzībām. |
| --- | --- |

—

kandidātiem paredzēto atlases testu rezultāti, tostarp izvērtējumi, ko novērtēšanas centra konsultanti veic atlases komitejas vajadzībām.

Datu apstrāde sākas kandidāta pieteikuma saņemšanas dienā. Pieteikumus reģistrē un glabā arhīvos divus gadus.

Visi kandidāti var izmantot savas tiesības piekļūt personas datiem un tos labot. Pamatotus lūgumus lūdzam sūtīt Ierēdņu atlases birojam uz šādu e-pasta adresi: selection.officials@consilium.europa.eu.

Kandidāti jebkurā brīdī var vērsties pie Eiropas Datu aizsardzības uzraudzītāja (edps@edps.europa.eu).

---

(1)  OV L 295, 21.11.2018., 39. lpp.

(2)  OV L 274, 15.10.2013., 1. lpp.

---

V PIELIKUMS

Image 1

Image 2

Image 3

Image 4

Image 5

Image 6

Image 7

Image 8

Image 9

Image 10

---